section_heading: Povod
paragraph_text: Suvremeni povjesničari smatraju da nije postojao konkretan povod za izbijanje neprijateljstava. Prema njima, Despot Uglješa, čija država se prva nalazila na pravcu turskog napredovanja, shvatio je opasnost koju su predstavljala turska osvajanja na Balkanskom poluotoku. Iako su turski teritoriji na Balkanu u to vrijeme bili neveliki, Turci su osvojili nekoliko dobro utvrđenih gradova kao što je Drinopolje i na taj način stvorili mostobran za daljnja osvajanja u Europi. Uglješa je u svojoj mudrosti izabrao idealan trenutak za napad. Sultan Murat se s vojskom nalazio u Maloj Aziji držeći pod opsadom grad Bigu, dok je u Drinopolju bila razmjerno mala turska postrojba pod zapovjedništvom Lala-Šahina.